Daniele Greco

Daniele Greco (født 1989) er en italiensk friidrettsutøver, som hovedsakelig konkurrerer i tresteg. Han ble U23-europamester innendørs i 2009, men har ingen italienske mesterskapstitler som senior, pr mai 2012. 

 Karriere 
Greco ble italiensk ungdomsmester i tresteg i 2006.

I 2009 deltok han i sitt første EM som senior, i EM i friidrett innendørs 2009. Her hoppet han 15,76 meter, og kom ikke til finalen.European Athletics - 30th European Athletics Indoor Championships, besøkt 30. mai 2012. I Middelhavslekene 2009 i Pescara i Italia fikk han bronse, bak hhv. Fabrizio Schembri og Dimitrios Tsiamis.Pescara 2009 - Results   , besøkt 30. mai 2012. I juli satte han ny personlig rekord på 17,20 da han vant gull i U23-EM 2009.European Athletics - 7th European Athletics U23 Championships, besøkt 30. mai 2012. Han deltok også i VM 2009, men kom ikke til finalen der. Han hadde 34. beste hopp i kvalifiseringsrunden.IAAF - Berlin 2009 - Triple Jump - M Qualification , besøkt 30. mai 2012. 

Både i VM innendørs 2010 og EM 2010 ble han slått ut i kvalifiseringen, men i EM innendørs 2011 i Paris hoppet han 16,75 i kvalifiseringen, og nådde finalen. I finalen greide han imidlertid bare 16,24 meter, og endte sist av de åtte som hoppet i finalen.European Athletics - 31th European Athletic Indoor Championships, besøkt 30. mai 2012. 

I mars 2012 satte han ny personlig rekord på 17,28 da han kom på femteplass i VM i friidrett innendørs 2012. Han gikk videre fra kvalifiseringen med 16,94, og greide 17,28 i sitt siste finalehopp.IAAF - World Indoor Championships 2012 - Triple Jump - M Final, besøkt 30. mai 2012 

 Referanser 

 Eksterne lenker 

  Profil hos European Athletics 

Kategori:Personer fra provinsen Lecce
Kategori:Italienske lengdehoppere
Kategori:Italienske tresteghoppere
Kategori:Italienske sprintere
Kategori:Italienske mestere i friidrett
Kategori:Deltakere for Italia under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Italia under VM i friidrett 2009
Kategori:Deltakere for Italia under VM i friidrett 2013
Kategori:Deltakere for Italia under EM i friidrett innendørs 2013